Ministrul Eugen Teodorovici a anunțat vineri că se alătură protestului pentru autostrăzi #șîeu, spunând că va coborî în fața ministerului, unde și-au anunțat prezența mai mulți manifestanți.





"Mă alătur acestei acțiuni. Da, particip. Am auzit că vin în fața ministerului din alte structuri și mă alătur, că toți vor autostrăzi", a declarat Eugen Teodorovici.





Anunțat în urmă cu 11 zile, protestul inițiat de omul de afaceri sucevean Ștefan Mandachi, care a construit primul și singurul metru de autostradă din Moldova, a devenit unul național, iar vineri zeci de mii de oameni opresc lucrul, la ora 15, pentru 15 minute.







